《钦差经画江右属郡预备粮储等务》
明代·翟溥福

匆匆王事最关心，跋涉宁辞老病侵。彭蠡溯风舟泛泛，庐山拥雪马骎骎。

只愁民散思储粟，每畏天知却遗金。衰朽将何称补报，便应抗疏乞投簪。

作者简介：广东东莞人，字本德。永乐二年进士。授青阳知县，累迁为南康知府。筑鄱阳湖堤，为舟楫避风之所。修复白鹿书院，延师授徒。以年老致仕，卒年七十一。